Projektas

**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS |
| **DĖL LEIDIMO JURBARKO NAUJAMIESČIO PROGIMNAZIJAI NUOMOTI STADIONĄ IR TEIKIAMŲ PASLAUGŲ ĮKAINIŲ PATVIRTINIMO** |
|  |
| 2021 m. birželio 15 d. Nr. TSP-227 |
| Jurbarkas |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 ir 37 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 2 punktu, Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Jurbarko rajono savivaldybės tarybos 2014 m. lapkričio 27 d. sprendimu Nr. T2-338 „Dėl Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos“, 36.1 punktu, bei atsižvelgdama į Jurbarko Naujamiesčio progimnazijos 2021 m. kovo 12 d. raštą Nr. V6-18 „Dėl Jurbarko Naujamiesčio progimnazijos stadiono nuomos įkainių patvirtinimo“, Jurbarko rajono savivaldybės taryba n u s p r e n d ž i a:

1. Leisti Jurbarko Naujamiesčio progimnazijai:

1.1. ne konkurso tvarka nuomoti mokyklos stadioną trumpalaikiams renginiams ir nustatyti šias nuomos kainas:

1.1.1. stadiono futbolo aikštės nuoma treniruotėms – 20,00 Eur už val.;

1.1.2. stadiono futbolo aikštės nuoma varžyboms – 30,00 Eur už pirmąją valandą, 21,00 Eur už kiekvieną papildomą valandą.

2. Nustatyti, kad nuo mokėjimo už 1 punkte nurodytas paslaugas atleidžiami:

2.1. Jurbarko rajono savivaldybės švietimo įstaigos, vykdančios sporto renginius, suderintus su Jurbarko rajono savivaldybės administracijos Švietimo, kultūros ir sporto skyriumi;

2.2. Jurbarko rajono kūno kultūros ir sporto centras, vykdantis Jurbarko rajono savivaldybės moksleivių ugdomąją veiklą;

2.3. Jurbarko rajono kūno kultūros ir sporto centras, vykdantis rajono pirmenybes ir organizuojantis savivaldybę reprezentuojančių arba žaidžiančių aukštesnėse lygose komandų varžybų vykdymą, suderintą su Jurbarko rajono savivaldybės administracijos Švietimo, kultūros ir sporto skyriumi;

2.4. reprezentuojantys savivaldybę arba žaidžiantys aukštesnėse lygose Jurbarko rajono sporto klubai nuo treniruočių ir varžybų vykdymo nuomos mokesčio, suderinus su Jurbarko rajono savivaldybės administracijos Švietimo, kultūros ir sporto skyriumi;

2.5. Jurbarko rajono gyventojai, sudarę ne mažiau kaip 8 žmonių grupę ir pasirašę su Jurbarko Naujamiesčio progimnazija sutartį;

2.6. stadiono bėgimo takais Jurbarko rajono gyventojai gali naudotis nemokamai.

3. Pavesti Jurbarko Naujamiesčio progimnazijos direktorei Almai Uznei parengti ir patvirtinti Naudojimosi Jurbarko Naujamiesčio progimnazijos stadionu ir jame esančiais įrenginiais tvarkos aprašą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras |  |

Vizos:

Administracijos direktorius R. Bastys

Teisės ir civilinės metrikacijos skyriaus vedėja R. Vančienė

Teisės ir civilinės metrikacijos skyriaus teisininkė A. Tamošaitytė

Švietimo, kultūros ir sporto skyriaus vedėja J. Jablonskienė

Dokumentų ir viešųjų ryšių skyriaus vyr. specialistas A. Gvildys

Finansų skyriaus vedėja A. Stoškienė

Parengė

Odeta Vaitiekūnaitė, tel. (8 447) 70 209, el. p. odeta.vaitiekunaite@jurbarkas.lt

2021-06-15

JURBARKO RAJONO SAVIVALDYBĖS ADMINISTRACIJOS

INFRASTRUKTŪROS IR TURTO SKYRIUS

AIŠKINAMASIS RAŠTAS

**PRIE JURBARKO RAJONO SAVIVALDYBĖS TARYBOS SPRENDIMO**

|  |
| --- |
| **„DĖL LEIDIMO JURBARKO NAUJAMIESČIO PROGIMNAZIJAI NUOMOTI STADIONĄ IR TEIKIAMŲ PASLAUGŲ ĮKAINIŲ PATVIRTINIMO“** |

**projekto**

2021 m. birželio 15 d.

Jurbarkas

|  |
| --- |
| ***1. Parengto projekto tikslai ir uždaviniai.*** |
| *Patvirtinti Jurbarko Naujamiesčio progimnazijos stadiono nuomos įkainius.* |
| ***2. Kaip šiuo metu yra sureguliuoti projekte aptarti klausimai.*** |
| *Mokykla nebuvo pasitvirtinusi stadiono nuomos įkainių.* |
| ***3. Kokių pozityvių rezultatų laukiama.*** |
| *Mokykla galės teikti mokamas paslaugas.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nėra* |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| *Nėra* |
| ***6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.****2021 m. birželio 9 d. vykusiame Sporto tarybos posėdyje klausimas apsvarstytas ir sprendimo projektas parengtas atsižvelgiant į siūlymus.* |
| ***7. Ar reikalingas projekto antikorupcinis vertinimas****Taip* |
| ***8. Projekto iniciatorius, autorius ar autorių grupė.*** |
| *Jurbarko Naujamiesčio progimnazija* |
| ***9. Kiti, autorių nuomone, reikalingi pagrindimai ir paaiškinimai.****Nėra* |
| ***10. Sprendimas įteikiamas (kam ir kiek egz.)*** |
| *Jurbarko Naujamiesčio progimnazijai, Švietimo, kultūros ir sporto skyriui per DVS* |

Parengė

Odeta Vaitiekūnaitė

2021-06-15